Marti Rehemaa

Saku Vallavalitsus

marti.rehemaa@sakuvald.ee 20.01.2023 nr 2-1/14

**Riigimaanteele nr 15 peatuse paigaldus**

Riigimaanteel nr 15 (Viljandi mnt) on lõigul, 17-18 kilomeetril peatus Kirdalu (23217-1) ning järgnev peatus Tagadi (23244-1) on alles 22-23 kilomeetril. Kilomeetrite 18-21 vahel on paralleelselt riigimaantee nr 11153, millel on peatused Järveoja (23216-1), Tagadi tee (23815-1) ja Männiku/Tagadi (23262-1).

2019. aastal toimusid riigimaanteel ümberehitustööd, mille läbi muudeti liikluskorraldust teede nr 15 ja 11153 vahel ning Tallinna suunal sõiduks teelt 15 pöördeks teele 11153 on vajalik ületada tee 15 risti ning sõidukis teelt 11153 teele 15 on vajalik teha vasakpööre kohe sõidurajale.

2021. aasta liiklussageduse loenduse andmete alusel on vastavas piirkonnas aasta keskmine ööpäevane liiklus 7429 sõidukit.

Viljandi mnt osutatakse ühistransporditeenust:

* Harju maakonna avaliku bussiliiniga nr 164, millel on tööpäeval suunal Tallinn – Kohila seitse ja suunal Kohila – Tallinn seitse veootsa ning nädalavahetusel mõlemal suunal neil veootsa.
* Rapla maakonna avaliku bussiliiniga nr 25, millel on tööpäeval mõlemal suunal kaks veootsa.

Perioodil september – november 2022 suunasime Keskuse poolt liini 164 teenuse osutamiseks teele 11153 ning alates detsembrist tõime bussiliikluse tagasi Viljandi mnt-le. Liinil 164 toimus peatuses Männiku/Tagadi Tallinna suunal septembris üks, oktoobris seitse ja novembris viis sisenemist, Kohila suunal septembris null, oktoobris kaks ja novembris null sisenemist ja peatusest Tagadi tee oli Tallinna suunal novembris üks sisenemine.

Samaaegselt laekus liini teenindajalt tähelepanekuid, et suunal Kohila – Tallinn Viljandi mnt ületus ja vasakpöörde tegemine normaalbussiga (12 m) on kaasa toonud mitmeid ohtlikke olukordi. Vasakpöörde tegemisel peab buss suunal Kohila – Tallinn läbi laskma otseliiklejad ning samas kahe sõiduraja vahel seda tehes seab ta ohtu lisaks bussiga sõitjatele samuti Tallinn – Kohila suunas otseliiklejad. Siinjuures tuleb arvestada, et busside sõidu alustamise kiirus ja kiirendus erinevad oluliselt väikesõidukitest ja selle läbi takistatakse oluliselt otseliiklejaid.

Tagadi piirkonna küla elanikud on pöördunud Transpordiameti poole, et tagada piirkonna elanikele ühistransporditeenuse kasutamise võimalused. Keskus on seisukohal, et ilma täiendavate liikluskorralduse muudatuste, mille läbi tagatakse bussidele, ilma sõitjaid ohtu seadmata, ohutu pöörete tegemise ala, ei saa me suunata ühistransporti riigimaanteele 11153.

Teise võimalusena on tähistada riigimaanteel 15, 18-20 kilomeetri vahel uue peatuskoht, mis siis Keskuse haldusala liinidele lisatakse sõiduplaanidesse.

Palume Teil üle vaadata koostöös Transpordiametiga nimetatud piirkonna liikluskorraldus või alustada täiendava peatuse paigaldamist riigimaanteele 15 Tagadi piirkonda.

Lugupidamisega

*/digitaalselt allkirjastatud/*

Kadri Krooni

Sõitjateveo osakonna juhataja

Koopia: Peep Pukk peep.pukk@sakuvald.ee

 Saku Vallavalitsus saku@sakuvald.ee